《杂诗十首 其三》
魏晋·张协

金风扇素节，丹霞启阴期。腾云似涌烟，密雨如散丝。

寒花发黄采，秋草含录滋。闲居玩万物，离群恋所思。

案无萧氏牍，庭无贡公綦。高尚遗王侯，道积自成基。

至人不婴物，馀风足染时。

作者简介：西晋安平人，字景阳。张载弟。少有俊才，与载齐名。辟公府掾，转秘书郎，转河间内史，在郡清简寡欲。时大乱，遂弃绝人事，屏居草泽，以吟咏自娱，造语清新。怀帝永嘉初，征黄门侍郎，托疾不就，卒于家。有《七命》，世以为工。今有《张景阳集》辑本。